open-index/open-wikipedia-markdown huggingface dataset:
Rəcəb Musayev

**Rəcəb Musayev** — azərbaycanlı müğənni, aparıcı

## Həyatı
1975-ci il 25 may tarixində anadan olmuşdur. Əslən Yardımlı rayonundan olan sənətçi orta təhsilini Bakı şəhərində yerləşən 88 saylı məktəbdə başa vurmuşdur. İlk ali təhsilini Türkiyənin Anadolu Universitetində almışdır. İkinci təhsilində isə Azərbaycan Dövlət İqtisad Universitetinin tələbəsi olmuşdur. 2004 və 2005-ci illərdə SOY şirkətinin rəhbərliyi ilə ATV kanalında yayımlanan "Yeni Ulduz-2" musiqi müsabiqəsinin qalibi olmuşdur. Daha sonra AzTv kanalında yayımlanan əsgərlər üçün hazırlanan "Əsgər anı" adlı yumoristik verilişin həm aparıcılarından həm də aktyorlarından biri olmuşdur. 2011-cu il yanvarın 8-də axşam saatlarında Sabunçu rayonu ərazisində yol qəzası törətmişdir.  Qəzadan sonra onu 3 saylı Sabunçu rayon xəstəxanasına çatdırsalar da, yolda vəfat edib.

Sözləri və musiqisi Gövhər Həsənzadəyə aid olan "Tanrım" mahnısının ifaçısıdır.İlk və son klipini də məhz bu mahnı üçün çəkdirmişdir.
## Filmoqrafiya
# "Yeni ulduz-2" mahnı müsabiqəsi (ATV, 2004-2005 mövsümü qalibi)
#"Əsgər anı" hərbi yumoristik verilişi (AzTV,2010 aparıcı və əsgər rolunda)
Mir Teymur Məmmədov

**Mir Teymur Məmmədov** ( ) — Azərbaycan rəssamı.

## Həyatı
Mir Teymur Məmmədov 1947-ci ildə Bakı şəhərində anadan olub. 1968-ci ildə Ə. Əzimzadə adına Dövlət Rəssamlıq Məktəbini bitirib. 1968–1978-ci illərdə V. Muxina adına Leninqrad ali Rəssamlıq Məktəbini və Leninqrad Dövlət İnstitutunun "Teatr, musiqi, kino rəssamı" fakültəsini bitirib. 1970-ci illərdən "Kirpi" satirik jurnalında və dövri mətbuatda karikaturaçı rəssam kimi fəaliyyət göstərir. 1980-ci ildən Azərbaycan Rəssamlar İttifaqının üzvüdür. 1998-ci ildən Gürcüstan Rəssamlar İttifaqının fəxri üzvüdür. Respublikada və xaricdə keçirilən beynəlxalq sərgilərin iştirakçısı və mükafatçısıdır. 2004-cü ildə "Humay" milli mükafatına layiq görülüb. 2006-cı ildə "Sülhün elçisi" adına və Azərbaycan İncəsənətini xaricdə təbliğinə görə "Simurq" diplomu ilə təltif olunub. 1500-ə yaxın elmi və publisistik məqalələrin müəllifidir. 2007-ci ildən Azərbaycan "Karikaturaçı Rəssamlar Birliyi"nin üzvüdür.

## Həmçinin bax
* Mir Teymur (film, 2003)

## Mənbə
* Mir Teymur Məmmədov
Bağ yerində

***Bağ yerində*** qısametrajlı sənədli televiziya filmi rejissor Oqtay Əlizadə tərəfindən 2007-ci ildə çəkilmişdir. Azərbaycan Televiziyasında istehsal edilmişdir. Film Bakı bağlarından bəhs edir.

## Məzmun
Film Bakı bağlarından bəhs edir. Bu etnoqrafik filmdə söhbət Bakı bağlarının özünəməxsusluğundan gedir.

## Film üzərində işləyənlər
Ssenari müəllifi: Xaliq Rəhimli
Rejissor: Oqtay Əlizadə
Operator: Oqtay Əlizadə

## Həmçinin bax
Azərbaycan filmlərinin siyahısı
2007-ci ilin Azərbaycan filmləri
2000-ci illər Azərbaycan filmlərinin siyahısı
Sevda Ağazadə

**Sevda Ağazadə** () — Televiziya aparıcısı. Ssenari müəllifi, AzTV-nin keçmiş diktoru, hazırda bu telekanalın "Telefilm" yaradıcılıq birliyində aparıcı redaktor.

## Həyatı
1958-ci ilin sentyabr ayının 6-da Bakıda anadan olmuşdur. 7 yaşına qədər Balaxanıda yaşamışdır. Sonra təhsilini Xətai rayonu 56 nömrəli məktəbdə davam etdirmişdir. Orta məktəbi 1975-ci ildə qızıl medalla bitirib indiki Dövlət Neft Akademiyasına daxil olmuşdur. Anası, dayısı, qardaşı, bacısı və oğlu da oranı bitirmişlər. Ali məktəbi bitirəndən sonra Milli Elmlər Akademiyasının Energetika İnstitutuna mühəndis-proqramçı kimi işə götürülmüşdür. Orada 5 il işləmişdir. Sonra eşidir ki, AzTV-də müsabiqə var, müsabiqədə iştirak edir və radioda işə düzəlir. İki ay radioda işləyir. 15 il xəbərləri oxumuşdur. 1985-ci ildən 2000-ci ilə qədər əsas xəbərləri oxumuşdur. 1990-cı ilədə həyat yoldaşından ayrılmışdır.

## Filmoqrafiya
# Hər filmimdə özümü görürəm. Eldar Quliyev (film)
# Biz qayıdacağıq (veriliş, 2007)
# Ənvər Həsənov. Yeddi oğuldan biri (film, 2007)
# Silinməyən izlər... (film, 2011)
#Həmidə Ömərova. Kinomuzun ilham pərisi... (film, 2012)
# Rasim İsmayılov. Yarımçıq qalmış nağıl... (film, 2012)
# Kinoya böyük sevgilərlə... Hüseyn Seyidzadə (film, 2012)
# Muxtar Avşarov xatirələrdə... (film, 2013)
# Əfsanəyə çevrilən adam. Ələddin Abbasov (film, 2013)
# Nodar Şaşıqoğlu. Ürəklərdə qalan iz... (film, 2013)
# Kinooperator Xan Babayev (film, 2014)
# Gözəllik mücəssəməsi... Leyla Bədirbəyli (film, 2014)
# Ağ kətanın sehri... Kamil Nəcəfzadə (film, 2014)
# Filmlərim həyatımın mənasıdır... Tofiq Tağızadə (film, 2015)
# Fədakar aktyor. Muxtar Maniyev (film, 2015)
# Xalqın aktrisası. Nəcibə Məlikova (film, 2015)
# Nağıl dünyasının sakini. Əlisəttar Atakişiyev (film, 2015)
# Rənglərin dili ilə. Nadir Zeynalov (film, 2015)
# Kinonu sevən adam. Həsən Seyidbəyli (film, 2015)
# Sənət yollarında. Həbib İsmayılov (film, 2016)
# Bir ömrün çalarları. Cəbrayıl Əzimov (film, 2016)
# Kinooperator Kənan Məmmədov (film, 2016)
# Akkordlar... Tofiq Mirzəyev (film, 2016)
# Sənət yolu. Arif Nərimanbəyov (film, 2017)
# Ürəklərdə yaşayan sənətkar. Lütfəli Abdullayev (film, 2014)
# Ana və poçtalyon (2020)

## İstinadlar
Mac OS

**Mac OS** () — Apple tərəfindən 1984-cü ildə Macintosh seriyasının davamı üçün yaradılmış əməliyyat sistemi. 1984-cü ildə Apple, orijinal Macintosh Sistem Təminatını çıxartması ilə indi "Klassik" Mac OS olaraq bilinən əməliyyat sistemini debüt etdi. 1996-cı ildə "Mac OS" adı dəyişdirilən sistem 2002-ci ilə qədər hər Macintosh-da əvvəlcədən quraşdırılmış və 1990-cı illərdə qısa müddətə Macintosh klonlarında təklif edilmişdir. İstifadəsi asanlığı ilə diqqət çəkən, rəqiblərinə nisbətən müasir texnologiyaların olmaması ilə də tənqid olunurdu

## Həmçinin bax
* macOS

## İstinadlar
Aşıq Pənah

**Pənahov Əlipənah Ələsgər oğlu** () — aşıq-şair, Azərbaycanın əməkdar mədəniyyət işçisi (1967). Azərbaycan Yazıçılar İttifaqının üzvü (1974).

## Həyatı
Aşıq Pənah 12 dekabr 1926-cı ildə Salyanda doğulmuşdur.

26 avqust 1978-ci ildə vəfat etmişdir.

## Xatirəsi
Salyanda adına bir küçə və bir məktəb var. Ev muzeyi fəaliyyət göstərir.

2007-ci ildə Eldar İsgəndərzadənin ssenarisi əsasında Vasif Məmmədzadə tərindən haqqında qısametrajlı sənədli-bədii televiziya filmi çəkilmişdir. Aşıq Pənah rolunda ustadın oğlu Taleh Pənahov çəkilib.

## Yaradıcılığı
1948-ci ildən aşıqlıq edib. Aşıq sazda 32 ənənəvi aşıq havasını ustalıqla ifa edirdi. Aşıq Pənah 18 aşıq havası ("Dilbər", "Yeddi qardaş", "Azərbaycan" və s.) bəstələmişdir. Eyni zamanda mahnılar da bəstələmişdir, "Nə qəşəng bəzənmisən!" bu sırada xüsusi qeyd edilməlidir. "Qəhrəman şah Nəcəf", "Əsli və Kərəm", "Aşıq Qərib" və s. dastanları məclislərdə məharətlə ifa edirdi. Aşıq Pənah 2 dastanının ("Sülh", "Pambıqçılar") və 128-ə qədər qoşmanın müəllifidir.

## Əsərləri
* Saz və söz. Bakı,1963.
* Məhəbbətdən danışaq. Bakı,1966.
* Təzə söz, təzə mahnı. Bakı,1971.
* Mənim sazım (şeirlər). Bakı,1978

## Filmoqrafiya
# Böyük dayaq (film, 1962)
# Aşıq Pənah (film, 2007)

## İstinadlar

## Mənbə
* Azərbaycan sovet yazıçıları. Bakı,1987. səh.65–66.
* Görkəmli musiqi xadimləri — Aşıq Pənah

## Xarici keçidlər
*
Hökümə Əbdürəhmanova

**Hökümə Rasim qızı Əbdürəhmanova** () — Aktrisa. Veriliş səsləndirən. A.Şaiq adına Azərbaycan Dövlət Kukla teatrının birinci dərəcəli artisti

## Həyatı
Hökümə Əbdürəhimova 21 may 1986-cı ildə Bakı şəhərində anadan olub. 2005-ci ildən Abdulla Şaiq adına Azərbaycan Dövlət Kukla teatrında dram artisti vəzifəsində işləyir. Həmin ili o, Azərbaycan Dövlət Mədəniyyət və İncəsənət Universitetinin Musiqili teatr aktyoru fakültəsinə daxil olub.

## Əsas rolları
# Ələddin (Nicat Kazımov) — Cin Məqribli
# Cik-cik xanım (Əli Səmədli) — nənə; ana  
# Qırmızı papaq (Şarl Perro) — Qırmızı papaq; nağılçı; nənə
# Tıq-tıq xanım (Abdulla Şaiq) — Tıq-tıq xanım 
# Quyl şəhəri va ya qış nağılı (Ron Hovard) — Ferri

## Xarici keçidlər
* Hökümə Əbdürəhmanova
Domen adı

**Domen** – İnternet şəbəkəsində domen adları fəzasının sahəsidir.

Domen adı dedikdə domenin simvolik adı nəzərdə tutulur. Domen adı bir domen daxilində istənilən hərf və rəqəm birləşməsi ola bilər. Domenin tam adı nöqtə ilə ayrılmış bütün domenlərin adlarından təşkil olunur və İnternetdə nəşr edilmiş hər hansı veb-saytın ünvanını göstərir.

Məsələn, az.wikipedia.org domen adı üçüncü səviyyəli az domeninə aiddir, o da öz növbəsində ikinci səviyyəli wikipedia domeninə, wikipedia isə birinci səviyyəli org domeninə aiddir.

Saytların rəqəm şəklində verilmiş İP ünvanlarını yadda saxlamaq çox çətin olduğundan DNS sistemi vasitəsilə bu ünvanlar domen adları ilə əvəz olunur.

Beləliklə, domen adı – istənilən İnternet istifadəçisinin sayta müraciətinə şərait yaradan ünvandır.

Domen adına qərar verdikdən sonra **domen yoxlamaq** mərhələsinə gələ bilərsiniz. Biznesinizin üçün satın almağı düşündüyünüz domen adlarının boş olub-olmadığını burada yoxlamalısınız. Daha sonra isə satın alma mərhələsinə keçə bilərsiniz.

**Domen yoxlamaq** yeni domen adı alarkən ilk mərhələdir. Adətən domen adları sizin bizesinizi ifadə edən əsas açar söz və ya biznesinizin adı ilə eynilik təşkil edir. Bu da sizin asan yadda qalan olmanız və daim xatırlana biləcək bir ad seçiminiz üçün ən başlıca səbəbdir. Bunları nəzərə aldıqdan sonra onlayn veb adresinizin sonluğu haqqında qərar verə bilərsiniz. Bu zaman da sizə tövsiyə olaraq deyə bilərik ki, əgər biznesinizdə müxtəlif ölkələri hədəfləyirsinizsə .com sonluğuna müraciət edə bilərsiniz, yox əgər təşkilatı bir sahədirsə .org sizin üçün daha faydalıdır. Bu misalları daha da uzada bilərik amma burdan yola çıxaraq qeyd edirik ki, hər domen sonluğu sizin üçün müxəlif məqamlarda faydalı olacaqdır.

## Xarici keçidlər
* IANA
* ICANN
## İstinadlar
Braynigerberq

**Braynigerberq** () — Almaniyanın Şimali Reyn-Vestfaliya torpağında yaşayış məntəqəsi. Axen rayonunda Ştolberq şəhərinin 17 bələdiyyə vahidindən biri. 2005-ci ilin sonuna əhalisi 971 nəfərdir.

Breinigerberqin ətrafında bir neçə qoruq yerləşib. Bununla yanaşı "Şimali Ayfel" təbii parkının bir hissəsi (Nordeifel) sayılır.

## İstinadlar
Qafqaz (film, 2007)

## Məzmun
Filmdə hadisələr 1990-1994-cü illərdə baş verir. Filmin süjet xətti İncildəki bir ayədən götürülərək, Qafqaz reallığına, müasir vaxta uyğunlaşdırılmışdır.

Qafqazda müharibə başlayır. 75 yaşlı Mariya (*[[Ada Roqovseva]]*) oğlunu müharibədə itirir. O, gəlini Sofiya (*[[Lyubov Tolkalina]]*) ilə 12 ildir Qafqazda yaşayır. Aclıq başlanan zaman onlar Rusiyaya köçmək istəyirlər. Qadınlar qərara alırlar ki, onlar Moskvaya getməlidirlər. Mariya kiçik itini, Sofiya isə kiçik çemodanını götürüb qatara otururlar və yola düşürlər. Qonşu kupedə fotomüxbir Aleksandr (*[[Andrey Çernışov]]*) da gedir. Sofiya ilə Aleksandr bir-birini sevirlər. Mariya isə Volqoqrad yaxınlığındakı stansiyaların birində başa düşür ki, Qafqazsız yaşaya bilməyəcək. O, Sofiyaya kağız yazıb iti ilə birlikdə qatarı tərk edir...

## Film haqqında
* Filmdə Emin Sabitoğlu və Aqşin Əlizadənin musiqilərindən istifadə olunmuşdur. İkinci şəxsin adı titrlərdə göstərilməyib.
* 2008-ci ildə ilk dəfə olaraq Azərbaycan filmi dünyanın ən nüfuzlu kino mükafatına namizədliyini irəli sürmüşdür. Amerika Kino Akademiyasının təsis etdiyi "Oskar" mükafatının "Ən yaxşı əcnəbi film" nominasiyasına iddialı olan 63 ölkənin məhsulu arasında Azərbaycan filmi "Qafqaz" da var idi.
* "Qafqaz" beynəlxalq standartlara uyğun olaraq, High Definition rəqəmli kinokamera ilə lentə alınıb.
* Filmin çəkilişlərinə təxminən 500 min dollar vəsait xərclənib.
* Film Fərid Hümbətovun "Qafqaz" əsərinin motivləri əsasında çəkilmişdir
* Film Rusiyadakı gəliri 43854 dollar təşkil edir.

## Filmin heyəti

### Film üzərində işləyənlər
:**Ssenari müəllifi:** Fərid Hümbətov
:**Quruluşçu rejissor:** Fərid Hümbətov
:**Quruluşçu operatorlar:** Yuri Varnovski, Telman Məmmədov, Tərlan Babayev
:**Bəstəkar:** Rauf Əliyev
:**Trük quruluşçusu:** Əli Məmmədov
:**Kaskadyor:** Əli Məmmədov
:**Prodüser:** Rauf Atamalıbəyov
:**Səs:** Vasili Filatov

### Rollarda
:Ada Roqovseva — Mariya
:Lyubov Tolkalina — Sofya
:Andrey Çernışov — Aleksandr
:Həmidə Ömərova — qaraçı qadın
:Ənvər Vəliyev
:Elmira Şabanova
:Elçin Əzizov
:Milana Mərdaxanova
:Vəfa Zeynalova
:Zərnigar Ağakişiyeva
:Lamiyə Səlimova — qaraçı qız
:Sadıq Əhmədov
:Fuad Osmanov
:Nurəddin Mehdixanlı
:Şəfiqə Qasımova
:Yuri Baliyev

## Xarici keçidlər
* Rəsmi vebsaytı
* Filmdən stopkadrlar
* "QAFQAZ" "Oskar"ı udacaq?

## Həmçinin bax
* Bir dəfə Qafqazda (film, 2007)
Ada Roqovseva

**Ada Roqovseva** () — Aktrisa.

## Həyatı
Ada Nikolayevna Roqovseva 16 iyul 1937-ci ildə Ukraynada anadan olub. Kiyev Teatr İnstitutunda təhsil alıb (1954-1959). Kiyev Milli Akademik Rus Dram Teatrında çalışıb (1959-1994). Ukrayna xalq artisti, Ukrayna qəhrəmanı (2007), SSRİ xalq artisti (1978) Ada Roqovseva bədii yaradıcılıqla və pedaqoji fəaliyyətlə də məşğuldur.

## Filmoqrafiya
# Qafqaz (film, 2007)

## İstinadlar
Lyubov Tolkalina

**Lyubov Tolkalina** (; ) — Rusiya kino və teatr aktrisası.

## Həyatı
Lyubov Tolkalina 16 fevral 1978-ci ildə Mixaylovka kəndində anadan olub.

## Filmoqrafiya
#Qafqaz (film, 2007)

## İstinadlar
Andrey Çernışov

**Andrey Vladimiroviç Çernışov** () — Aktyor.

## Həyatı
Andrey Çernışov 3 fevral 1973-cü ildə Kiyevdə anadan olub. Şepkin adına VTU-da oxuyub. Lenkom Moska Teatrında çalışıb (1994–2006).

## Filmoqrafiya
# Qafqaz (film, 2007)

## İstinadlar

## Xarici keçidlər
Dilşad Fatxulin

**Dilşad Zinnatoviç Fatxulin** () — rejissor, operator.

## Həyatı
Dilşad Fatxulin 6 aprel 1940-cı ildə anadan olub. ÜDKİ-də təhsil alıb (1963). 1966-cı ildən "Özbəkfilm" kinostudiyasında, 1974-cü ildən Mosfilmdə quruluşçu operator kimi çalışıb. SSRİ Dövlət Mükafatı laureatı (1977), Rusiyanın əməkdar incəsənət xadimidir.

## Filmoqrafiya
# Dronqo (serial, 2002)
# Hökmdarın taleyi (film, 2008)
Aleksandr Qalibin

**Aleksandr Vladimiroviç Qalibin** (; ) — sovet və Rusiya teatr, kino, dublyaj aktyoru, teatr və kino rejissoru, televiziya aparıcısı, Rusiya Federasiyasının xalq artisti.

## Həyatı

## Filmoqrafiya
# Master və Marqarita (teleserial, 2005)
# Hökmdarın taleyi (film, 2008)
Manaf Dadaşov

**Manaf Məcid oğlu Dadaşov** () — azərbaycanlı aktyor.

## Həyatı
Manaf Dadaşov 21 noyabr 1981-ci ildə Bakıda anadan olmuşdur. 2002—2006-cı ildə Azərbaycan Dövlət Mədəniyyət və İncəsənət Universitetində "Kütləvi tədbirlər və tamaşalar rejissorluğu" ixtisası üzrə təhsil almışdır. 1 oktyabr 2002-ci ildən Azərbaycan Dövlət Gənc Tamaşaçılar Teatrının aktyordur. Teatrdakı ilk rolu rejissor Nicat Kazımovun quruluşunda Ərəb xalq nağılı olan "Ələddinin sehrli çırağı" tamaşasında carçıı obrazı olub. 

Türkiyə, Rusiya, Tatarıstanda qastrol səfərlərində olmuşdur. Bir neçə bədii filmlərdə və teleseriallarda çəkilmişdir.

9 may 2024-cü ildə Prezident Mükafatına layiq görülmüşdür.

* Aktyor Məcid Dadaşovun oğludur.

## Əsas rolları

**Azərbaycan Dövlət Gənc Tamaşaçılar Teatrı**
# Ələddinin sehrli çırağı (ərəb xalq nağılı) — carçı
# Xeyir və Şər (N.Gəncəvi) — şah
# Ana qaz (R.Rza) — qonşu
# Qaraca qız (S.S.Axundov, A.Şaiq) — qaraçı; Oruc
# Ağ dəvə (Elçin) — 2-ci NKVD işçisi
# Hacı Qara (M.F.Axundov) — Əsgər bəy
# Ezop (Q.Fiqeyredo) — həbəş
# Cənnətin üç alması (N.Kazımov) — Şirməmməd
# İki tonqal (A.Həsənoğlu) — Tərlan
# Güc birlikdədir (R.Tohidoğlu) — Nazim; vəzir
# Pəri Cadu (Ə.Haqverdiyev) — çoban
# Şeyx Sənan (H.Cavid) — dəliqanlı
# Şelkunçik (E.T.A.Hofman) — ata
# Oliver Tvistin macəraları (Ç.Dikkens) — polis
# Mən səni sevirəm (M.S.S) — Marlen
# Romeo və Cülyetta (U.Şekspir) — Merkusio
# Qoca kloun (M.Vişnek) — Manaf
# Şahzadə Xəzrin nağılı (K.Ağabalayev, N.Kazımov) — Basat
# Buratinonun macəraları (A.Tolstoy) — Duremar
# Konnemarada bir kəllə (M.Makdonax) — Martin Hənlon

**YUĞ teatrı**
# Günlərin bir günündə (İbrahim İbrahimli)

**Akademik Milli Dram Teatrı**
# Kölgə (Y.Şvarts) — maliyyə naziri

## Filmoqrafiya
# Yol yoldaşları (film, 2003)
# Əlvida, cənub şəhəri (film, 2006)
# Hökmdarın taleyi (film, 2008)
# Üfüqü ötənlər (film, 2011)
# Sirr (serial, 2012)
# Həkimlər (teleserial,2012)
# Bir ovuc torpaq (teleserial,2013)
# Bir ailəm var (teleserial, 2013)
# Məriz (film, 2015)
# Xüsusi təyinatlı İbad (film, 2016)
# Sən olmasaydın ( teleserial, 2016)
# Nar bağı (film, 2017)
# İkinci güllə (film, 2017)
# Ümidlər puç olanda ( film,2018)
# Könül yarası ( teleserial, 2018)
# Son iclas (film, 2018)
# Dalan (film, 2019)
# Qarabağ. Birinci film “Bir topa adam” ( film, 2021)
# Doğma torpaq (film,2021)
# S.Ə.S. “Cındır adamlar” ( 2-ci bölüm) (serial, 2021)
# Əqrəb mövsümü (teleserial, 2022)
# Tağıyev: Neft (film, 2022)
# Tağıyev: Çar (film, 2022)
# Gündəlik (teleserial,2023)
# Cənnət yuxusu (film, 2025)

## İstinadlar

## Xarici keçidlər
* Manaf Dadaşovun “Müasir düşüncə” layihəsində 
* “Xüsusi təyinatlı İbad” filmi təqdim olundu
* “Sarı gəlin” tamaşası
* İmran Axundov. İstedadla zəhmət birləşəndə...
Daniil Spivakovski

**Daniil Spivakovski** — Rusiya aktyoru, Rusiya Federasiyasının əməkdar artisti.

## Həyatı
1969-cu ilin 28 avqustunda Moskva şəhərində anadan olmuşdur.

## Filmoqrafiya
# Hökmdarın taleyi (film, 2008)
Saydo Qurbanov

**Saydo Qurbanov** () – aktyor.

## Həyatı

## Filmoqrafiya
# Hökmdarın taleyi (film, 2008)

## İstinadlar

## Xarici keçidlər
Volqoqrad

**Volqoqrad** () *(köhnə adları ilə *'Sarısu**, **Çaritsin**, **Sarıtsin** () və **Stalinqrad*' ())* — Rusiyanın Volqoqrad vilayətinin mərkəzi olan şəhər.

## Coğrafiyası və iqlimi

Şəhərin dəniz səviyyəsindən yüksəkliyi 0–102 metr arasında dəyişir.

## Əhalisi

Şəhərin əhalisi 2002-ci ildə aparılmış siyahıya almasına əsasən 1.011.417 nəfərdir. Bir kvadrat kilometr əraziyə isə 1.900 nəfər düşür.

## İstinadlar
Slavyanka (Gədəbəy)

**Slavyanka** — Azərbaycan Respublikasının Gədəbəy rayonunun Slavyanka kənd inzibati ərazi dairəsində kənd.

## Tarixi
Yaşayış məntəqəsi çar hökumətinin köçürmə siyasəti ilə əlaqədar Krım yarımadasından gəlmələrin 1844-cü ildə burada məskunlaşması nəticəsində yaranmışdır. Kənd köçürmə kampaniyasına rəhbərlik edən və burada yaşayan rus zabiti Slavinonun adı ilə adlandırılmış, 1854-cü ildən Slavyanka kimi rəsmiləşdirilmişdir.

## Əhalisi
2009-cu ilin siyahıyaalınmasına əsasən kənddə 4047 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir. Azərbaycanın dünya şöhrətli Slavyanka suları Slavyanka kəndinin təbii bulaqlarından çıxır. Slavyanka suları insan orqanizminə faydalı olan minerallarla zəngin təbii süfrə suyudur və Azərbaycanda, o cümlədən digər ölkələrdə qısa zaman ərzində məşhurlaşmışdır.

## İstinadlar

## Xarici keçidlər
* Azərbaycan Respublikası Gədəbəy Rayon İcra Hakimiyyəti
Zəhmətkənd

**Zəhmətkənd** (*keçmiş adı *'Musabəyov**') — Azərbaycan Respublikasının Gədəbəy rayonunun Zəhmətkənd kənd inzibati ərazi dairəsində kənd. Rayon mərkəzindən şimalda, 15&nbsp;km məsafədə yerləşir.

## Toponimikası
Zəhmətkənd (oyk.). Dağ ətəyindədir. Oykonim rəmzi məna daşıyır.

## Əhalisi
2009-cu ilin siyahıyaalınmasına əsasən kənddə 1398 nəfər əhali yaşayır.

### Tanınmış şəxslər
* Aşıq Oruc Əhmədov — Ustad aşıq.

## İqtisadiyyatı
*Əhalinin əsas məşğuliyyətini kənd təsərrüfatı–əkinçilik, maldarlıq və heyvandarlıq təşkil edir.

## Həmçinin bax
*Gədəbəy rayonu

## Xarici keçidlər
*Azərbaycan Respublikası Gədəbəy Rayon İcra Hakimiyyəti

## İstinadlar
Fidan Axundova

**Axundova Fidan Elmar qızı** () — azərbaycanlı aktrisa, televiziya aparıcısı, şairə.

## Həyatı
Fidan Axundova 18 sentyabr 1977-ci ildə Bakıda ziyalı ailəsində doğulub. 1994-cü ildə Bakının Nəsimi rayonundakı 44 saylı məktəbi bitirib. Həmin il Bakıdakı 2 saylı tibb məktəbinə daxil olub. İkiillik təhsilini uğurla başa vurandan sonra 1998-ci ilə qədər müxtəlif səhiyyə ocaqlarında tibb bacısı işləyib. 1998-ci ildə Azərbaycan Dövlət Mədəniyyət və İncəsənət Universitetinin dram və kino aktyorluğu fakültəsinə daxil olub. Tələbə ikən Akademik Milli Dram Teatrına dəvət olunaraq Nəbi Xəzrinin "Burla xatun" dramının tamaşasında Banu Çiçək rolunu oynayıb. Tamaşanın premyerası 19 iyun 1999-cu ildə olub. Tələbə-aktrisanın qabiliyyət və bacarığı nəzərə alınaraq 9 sentyabr 1999-cu il tarixində Akademik teatrın truppasına götürülüb. 2002-ci ildə təhsilini başa vurub. Akademik Milli Dram Teatrında Nəbi Xəzrinin "Burla Xatun"da (Nəbi Xəzri) Banu Çiçək, "Eşq və intiqam"da (Süleyman Sani Axundov) Qəmər, "Hamlet"də (Uilyam Şekspir) aktrisa, "Kəllə"də (Nazim Hikmət) müxbir və narkoman qız, "Skapenin kələkləri"ndə (Jan Batist Molyer) Zerbinetta və s. rollarını oynayıb. Hələ tələbə vaxtlarından Azad Azərbaycan Televiziyasında (ATV) səhər musiqili-əyləncəli verilişinin aparıcısıdır. Bir müddət Lider televiziyasında da verlişlərə aparıcılıq etmişdir. Müxtəlif özəl şirkətlərin çəkdikləri "Qız qalası" (Fidan), "Şərəf" (Jalə) telefilmlərində oynayıb. 2010-cu ildə kinorejissor Eldar Quliyevin "İstanbul reysi" filmində çəkilib.

## Filmoqrafiya
# Qız qalası (film, 2000)
# Bəyaz həyat (film, 2003)
# Yumurta (film, 2003)
# Bacanaqlar (film, 2009) — Mətanət
# İstanbul reysi (film, 2010)
# Pərvanələrin rəqsi (serial, 2012)
# Ləkə (teleserial, 2013)
# Naxox (film, 2016)
# Xəyanət Serialı(teleserial)-Arzu

## İstinadlar
Aleksandr Baluyev

**Aleksandr Baluyev** () — Rusiya aktyoru.

## Həyatı
Aleksandr Nikolayeviç Baluyev 6 dekabr 1958-ci ildə Moskvada anadan olub. MXAT Məktəb Studiyasında təhsil alıb (1980). Sovet Ordusu Teatrı (1980–1986), Yemoloyev adına Mərkəzi Teatrda (1986) çalışıb. Kinodakı fəaliyyətinə görə müxtəlif mükafatlara layiq görülüb.

## Filmoqrafiya
# Bir anın həqiqəti (film, 2003)
# Qraf Krestovski (2004)
Andrey Karaulov

**Andrey Viktoroviç Karaulov** () — Rusiya jurnalisti.

## Həyatı
Andrey Karaulov 10 sentyabr 1958-ci ildə Kalininqradda anadan olub. QİTİS-də teatrşünaslıq fakültəsində təhsil alıb (1981). "Teatr həyatı" jurnalının redaktoru (1983-1985), "Oqonyok" jurnalının yumor şöbəsinin rəhbəri (1985-1988), "Naşe nasledie" almanaxında (1988-1990), "Rodina" jurnalında şöbə rəhbəri (1990), "Nezavisimaya qazeta"da ədəbiyyat və incəsənət şöbəsinin rəhbəri (1991), 1992-ci ildən NTV-də "Russkiy Vek", TNT kanalında "Vorovannıy vozdux", "Moment istinı" və "Russkie lyudi" verilişlərinin aparıcısı və müəllifidir. 2000-ci ildən "Moment istinı" və "Russkiy Vek" verilişləri ТВЦ kanalında yayımlanır.

## Filmoqrafiya
# Bir anın həqiqəti (film, 2003)
Seyidşah Məmmədov

**Seyidşah Məmmədov** (tam adı: *Seyidşah Qəmli oğlu Məmmədov*; ) —  aktyor.

## Həyatı
Seyidşah Qəmli oğlu Məmmədov 14 aprel 1968-ci ildə Qubanın Nügədi kəndində anadan olmuşdur. 1994-cü ildə Azərbaycan Dövlət Mədəniyyət və İncəsənət Universitetinin «Dram və kino aktyorluğu» fakültəsini bitirib. 1991-ci ildən Bakı Kamera Teatrının, 2009-cu il oktyabr ayının 1-dən Azərbaycan Dövlət Gənc Tamaşaçılar teatrının aktyorudur. Bir çox Beynəlxalq teatr festivalında iştirak etmişdir. Bu illər ərzində 30-dan çox rollar oynamış, bədii film və televiziya tamaşlarında iştirak etmişdir. S.Məmmədov 2002-ci ildə “Əməkdar Artist” fəxri adına layiq görülmüşdür. 

Bir neçə film, serial, reklam və kliplərdə çəkilmişdir. Evlidir.

## Əsas rolları

# Aparıcı — ("Məkkəyə gedən yol", C.Məmmədquluzadə)
# İfrit — ("İfritin kələyi", Y.Şvarts)
# Müsyö Jordan — ("Müsyö Jordan və dərviş Məstəli şah", M.F.Axundov)
# Fokt — ("Hekayəti-Xırsi-quldurbasan", M.F.Axundov)
# Qırıntı — ("Sən məni atmazsan ki...", C.Steynbek)
# Brabansio — ("Otello", V.Şekspir)
# Firs — ("Albalı bağı", A.P.Çexov)
# Estereqon — ("Qodo həsrətində", S.Bekket)
# Jeront — ("Skapenin kələyi", J.B.Molyer)
# Tərki dünya — ("Ruh", K.Abdulla)
# Brak — ("Qedda Qabler", H.İbsen)
# Qara — ("Axırıncı qatar, yaxud itlər", İ.Fəhmi, O.Kazımi)
# Hacı Salah, oyunçu — ("Sərgüzəşti vəziri Xani Lənkəran", M.F.Axundzadə)
# Kirayənişin — ("Ağ gecələr", F.Dostoyevski)
# Prezident — ("Məkr və məhəbbət", F.Şiller)
# Terezi — ("Şah Edip", Sofokl)
# Dövlət bəy — ("Aydın", C.Cabbarlı)
# Platon — ("Şeyx Sənan", H.Cavid)
# Mister Braunlou — ("Oliver Tvistin macəraları", Ç.Dikkens)
# Ata — ("Göyçək Fatma", Azərbaycan xalq nağılı)
# Kapuletti — ("Romeo və Cülyetta", U.Şekspir)
# Nikola — ("Don Rafael trambonçu", Peppino De Filippo)
# Loğman — ("Əlincə qalası", Dilsuz)
# Əlləz — ("Qaraca qız", S.S.Axundov, A.Şaiq)
# Karlo ata — ("Buratinonun macəraları", A.Tolstoy)
# Françesko, Nikola — ("İtalyansayağı xoşbəxtlik", D.Fo, P.Filippo)

## Filmoqrafiya
# Bir anın həqiqəti (film, 2003)
# Cavad xan (film, 2009)
# Muradına çatan Günəş
Dünən qəfildən gəldi (film, 2009)

## Məzmun
Filmdə yaşı 40-ı haqlamış, lakin həyatda özünə yer tapa bilməmiş iki nəfər təsadüfən görüşür. Lakin başqa bir təsadüf onları həmişəlik ayırır.

## Filmin heyəti

### Film üzərində işləyənlər
:**Ssenari müəllifləri:** Nara Nağıyeva, Mübariz Nağıyev
:**Quruluşçu rejissor:** Mübariz Nağıyev
:**Quruluşçu operator:** Etibar Şirinov
:**Bəstəkar:** Rauf Əliyev
:**Musiqi redaktoru:** Siyavuş Kərimi
:**Montaj və səs:** Mübariz Nağıyev
:**Rejissor assistenti:** Firdovsi Nəbiyev
:**Operator assistenti:** İsmayıl Qasımov

### Rollarda
:Rüfət Mehdiyev
:Nara Nağıyeva
:Cənnət Səlimova

## Xarici keçidlər
* Filmi izlə
Siçan və pişik (film, 2008)

## Məzmun
Film siçanla pişiyin macəralarından bəhs edir

## Film haqqında
Filmin ərsəyə gəlməsi üçün 20000 şəkil çəkilmişdir.

## Filmin heyəti

### Film üzərində işləyənlər
:**Rejissor:** Rauf Dadaşov
:**Ssenari müəllifi:** Sara Nəzirova

## İstinadlar

## Xarici keçidlər
* YouTubeda İzlə
* Az Cinema Onlineda Siçan və pişik
Mərhəmətin dadı

## Filmin heyəti

### Film üzərində işləyən
:**Rejissor:** Cavid Əhədov
:**Bəstəkar:** Firudin Allahverdi

## Xarici keçidlər
* Filmi izlə
Sara Nəzirova

**Sara Mollaçı qızı Nəzirova** — Azərbaycan yazıçı-publisisti və jurnalisti, "Azərbaycan" jurnalının nəsr şöbəsinin müdiri, bir neçə filmin ssenari müəllifi.

## Həyatı
Sara Nəzirova 1944-cü il 29 dekabrda Oğuz rayonunda anadan olmuşdur. 1965-ci ildə Azərbaycan Dövlət Pedaqoji İnstitutunu, 1975-ci ildə Azərbaycan Elmlər Akademiyasının Fəlsəfə və Hüquq İnstitutunda estetika üzrə aspiranturanı bitirmişdir. 2002-ci ildə Fransanın Lill şəhərində Avropa Beynəlxalq Jurnalist Məktəbini müvəffəqiyyətlə başa vurmuşdur.

1984-cü ildə SSRİ Rəssamlar İttifaqına, 1988-ci ildə isə SSRİ Yazıçılar İttifaqına qəbul olunmuşdu. S.Nəzirova 1966-cı ildən 1988-ci ilədək Azərbaycan Dövlət İncəsənət Muzeyində işləmişdir. Bu illər ərzində muzeydə müşayiətçi, kiçik elmi işçi, filial müdiri, şöbə müdiri və baş elmi işçi vəzifələrində çalışmışdır.

Sara Oğuz Nəzirova 22 iyun 2014-cü ildə vəfat etmişdir.

## Yaradıcılığı
Sara Nəzirovanın əsərləri 1968-ci ildə dövri mətbuatda çap olunmağa başlamışdır. Təsviri incəsənət haqqında məqalələri və nəsr əsərləri "Ədəbiyyat və incəsənət", "Odlar yurdu", "525-ci qəzet", "Vışka", "Bakinskiy raboçiy", "Azerbaydjanskie izvestie", "Mir literaturı", "Den" qəzetlərində, "Qobustan", "Yurd", "Avropa-Asiya", "Gənclik", "Literaturnıy Azerbaydjan", "Pioner", "Kontakt", "Ulduz" jurnallarında, habelə Çexoslovakiyada "Umeniya remesla", Türkmənistanda "Aşxabad", Qazaxıstanda "Prostor" jurnallarında dərc olunmuşdur.

1994-cü ildə Amerika Birləşmiş Ştatlarında "İkarus" jurnalında onun povesti Azərbaycanı təmsil etmişdi.

1996-cı ildə YUNESKO-nun "The World Literature to Day" toplusunun payız sayında "Kəpənək ömrü" povesti dərc olunmuşdu.

O, 2010-cu ildə ən yaxşı hekayə üçün Beynəlxalq müsabiqənin qalibi olmuşdu.

S.Nəzirovanın 1983-cü ildə "Yazıçı" nəşriyyatında "Terrakota", 1986-cı ildə "Qədir ağacı", 1992-ci ildə yenə həmin nəşriyyatda "Tale damğası", 1990-cı ildə "Gənclik" nəşriyyatında "Nağıl nabatı", 1996-cı ildə "Şərq-Qərb" nəşriyyatında "Beton evdən yazılar", 2007-ci ildə "Ziya" nəşriyyatında "Əşrəf Muradoğlu", AME nəşriyyatında ingilis dilində "Selected Works" kitabları çap edilmişdir.

Onun yaradıcılığı haqqında 2003-cü ildə "Elm" nəşriyyatında Azərbaycan Milli Elmlər Akademiyasının Elmi Şurasının qərarı ilə "Oğuz gözəlləməsi" kitabı nəşr olunmuşdu.

"Azərbaycanfilm" kinostudiyasında "Batmış şəhərin incəsənəti", "Nar nağılı", "Qəsd", "İçərişəhərin hamamları", "Dost dosta tən gərək", "Üfüqü ötənlər" filmləri onun ssenariləri əsasında çəkilmişdir.

Sara Nəzirovanın "Nağılını göstər", "Mərd körpüsü", "Qayıt", "Sözün sehri" pyesləri Azərbaycan Dövlət Teatrlarında tamaşaya qoyulmuşdur.

Əsərləri rus, ukrayna, ingilis, ispan, çin və s. dillərdə nəşr olunub.

9 may 2012-ci il tarixdə Əməkdar incəsənət xadimi fəxri adına layiq görülmüşdür.

## Filmoqrafiya
# Nar ağacının nağılı (film, 1989)
# Qədim hamamlar (film, 2001)
# Qəsd (film, 1990)
# Söhbətül-əsmar (film, 1994)
# Siçan və pişik (film, 2008)
# Üfüqü ötənlər (film, 2011)
# Sirli bənövşə

## İstinadlar
Cavid Əhədov

**Cavid Əhədov** — Azərbaycan rejissoru, aktyor.

## Həyatı
Cavid Əhədov 1969-cu ildə anadan olmuşdur. 2015-ci ildə "Köhnə saat" animasiya filminin rejissor həllinə görə" Azərbaycan Kinematoqrafçılar İttifaqının mükafatına layiq görülmüşdür. Çəkdiyi "Köhnə saat" filmi 2015-ci ildə "Ən yaxşı cizgi filmi" nominasiyasında "Qızıl Pəri" mükafatına layiq görülmüşdür.

## Filmoqrafiya
# Ad günü (film, 1992) (cizgi filmi)
# Zəka yatarsa... (film, 1996)
# Mərhəmətin dadı (film, 2007)

## İstinadlar

## Xarici keçidlər
Animasiya – öz içindəki xətti tapanların sənəti
Pəri-Qala (film)

## Məzmun
Filmdə hadisələr müasir şəhərdən, sivilizasiyadan uzaq, real və irreal aləmin qovuşduğu ucqar bir məkanda baş verir. Orada mistika və gerçəklik o qədər bir-birinə qarışıb ki, hər cür möcüzə gözləniləndir. Oranın insanları öz yazılmamış qanunları ilə yaşayırlar. Onları pozanlara verilən cəzalar da tamamilə fərqlidir.

## Film haqqında
Filmdə Azərbaycan kinosu tarixində ilk dəfə olaraq birbaşa səsyazma avadanlığından istifadə olunmuşdur.

Filmin layihəsi Mədəniyyət və Turizm Nazirliyinin "Bu meydan, bu ekran" müsabiqəsinin 5 qalibindən biri olub (2007).

Filmdə Yuxarı Çardaxlar kəndinin sakinləri də çəkilmişlər.

Filmin televiziyada ilk nümayişi 12 aprel 2008-ci ildə SKY CHANNEL 195 ilə gerçəkləşib. Qeyd edək ki, SKY CHANNEL 195 televiziya kanalı gənc istedadların yeni filmlərinin nümayişi üzrə ixtisaslaşıb.

## Filmin heyəti

### Film üzərində işləyənlər
:**Ssenari müəllifi:** İradə Səyya
:**Quruluşçu rejissor:** İlqar Safat, Mikayıl Mikayılov
:**Səs rejissoru:** Teymur Kərimov

### Rollarda
:Ruslan İsmayılov — Abu
:Sona Mikayılova (Sonaxanım Mikayılova kimi)
:İdris Rüstəmov
:Vüsalə Ağamalıyeva

## Sponsor
:Azərbaycan Respublikası Mədəniyyət və Turizm Nazirliyi

## Çəkilişə köməklik edən qurumlar
:Yuğ Teatrı

## Çəkilişə kömək edənlər
:Vaqif İbrahimoğlu

## Mənbə
* "Bu meydan, bu ekran-2008". //"Cinema News" jurnalı.- 2008.- iyun.- səh. 27.
Mikayıl Mikayılov (aktyor)

**Mikayıl Şamil oğlu Mikayılov** () — azərbaycanlı rejissor, aktyor

## Həyatı
Mikayıl Mikayılov 21 iyul 1981-ci ildə anadan olub. ADMİU-nun kinorejissorluq fakültəsində (2000-2004, magistratura 2004-2006) təhsil alıb. Musiqili Komediya, Pantomim, Yuğ Teatrlarında rejissor və aktyor kimi çalışıb.

## Mükafatları
6 may 2023-cü ildə, 9 may 2024-cü ildə və 8 may 2025-ci ildə Prezident Mükafatına layiq görülmüşdür.

## Ailəsi
Aktrisa, əməkdar artist Sonaxanım Mikayılovanın oğludur.

## Filmoqrafiya
**Rejissor**
# Biri vardı, biri yox... (film, 2003)
# Ölülər və dirilər (film, 2004)
# Pəri qala (film, 2007)
# Fenomen (film, 2015)

**Aktyor**
# Salur Qazanın evi talandığı boy (film, 2001) 
# Manqurt (film, 2003)
# Oyun (film, 2003)
# Arxada qalmış gələcək (film, 2004)
# Rus tərcüməsi (teleserial, 2006) (Rusiya istehsalı)
# Üç qız (film, 2007) (Azərbaycan, Almaniya və Rusiyanın birgə istehsalı)
# Nəsihətə görə nikah (teleserial, 2009) (Rusiya istehsalı)
# Qardaşımdan yaxşısı yox idi (film, 2010) (Azərbaycan və Rusiyanın birgə istehsalı)

## Teatr
**Rejissor**
* Viy adlı monstr haqqında dəlinin qeydləri (N.Qoqol) (2005, Bakı)
* "Milyonçunun dilənçi oğlu" - musiqili komediya. Musiqi – S. Ələskərov, libretto – Şixəli Gurbanov (2007, Bakı)
* "Əfğan" Məhəmməd Füzuli (2009, Bakı)
* "Xanuma" A.Saqareli (2011, Bakı)
* "Müsyo Jordan və Dərviş Məstəli Şah" Mirzə Fətəli Axundzadə (2012, Karaqanda, Kazaxstan)
* "Şah & Şair, yaxud Hamı səni sevənlər burdadı..." Kamal Abdulla (2013, Bakı)
* "Müsyo Dərviş" Mirzə Fətəli Axundzadə (2013, Tümen, Rusiya)                                                                                                  
* "İlahi oyun" "Kitab-i Dedem Korkud" eposu əsasında bir hissəli etno-müzikl (2014, Bakı)
* "Müfəttiş" Nikolay Qoqol (2016, Bakı)
* "Medeya. Sekvensiya-01" (2016, Bakı)

## Xarici keçidlər
* http://www.chekhovfest.ru/mkts/xronika/ 
* http://www.trend.az/life/culture/2449331.html
* http://www.mediawavearchivum.hu/index.php?nyelv=eng&modul=filmek&kod=1191
* http://www.chekhovfest.ru/mkts/projects/spec/1864/
Fuad Vəlixanov

**Vəlixanov Fuad Zülfüqar oğlu** () — Azərbaycanın Əməkdar İncəsənət Xadimi (2006), televiziya verilişlərinin redaktoru, prodüser. Azərbaycan Jurnalistlər Birliyinin və Azərbaycan Kinematoqrafçılar İttifaqının üzvü.

## <small>Həyatı</small>
Vəlixanov Fuad Zülfüqar oğlu 01 may 1941-ci ildə Bakıda anadan olub. 1965-ci ildə Azərbaycan Dövlət Universitetinin filologiya fakültəsini bitirib. İki qız övladı, dörd nəvəsi və bir nəticəsi var. 16 may 2022-ci ildə, 81 yaşında vəfat edib.

## Yaradıcılığı
1965-1969-cu illərdə "Molodyoj Azerbaydjana", "Vişka" qəzetlərində və "Kommunist" nəşriyyatında əməkdaşlıq edib. 1970-ci ildən Azərbaycan Dövlət Televiziyasında redaktor, böyük redaktor, şöbə müdiri, baş redaktor müavini və baş direktor işləyib.

1992-1993-cü illərdə ilk müstəqil "BM-Tİ" teleşirkətin proqramlar direktoru, 1998-1999-cü illərdə ANS teleradio şirkətində baş direktorun televiziya üzrə müavini olub. 2000-ci ildən Lider televiziyasında bədii rəhbər və proqramlar direktoru kimi çalışıb. 2006-cı ildən Azərbaycan Televiziyasında proqramlar direktoru vəzifəsinə qayıdıb. 2008-ci ildən "Müəllif Proqramları və Xüsusi Lahiyələr" departamentinin direktoru vəzifəsində işləyir.
 
2006-cı ildə "Əməkdar İncəsənət Xadimi" adına layiq görülüb.

## Filmoqrafiya
# Yaşar Nuri olduğu kimi... (film, 2001)
# Mənsiz... Ömrün son gecəsi (2002)
# Onlar belə sevirdilər (veriliş, 2007)
# Zamanla üz üzə (film, 2007)
# Kinli, xəsis, səfeh (film, 2008)
# Dayanacaq (film, 2009)
# Bir gün olmasam... (film, 2012)
# Yaşadan, yaşayan Yaşar (film, 2012)

## İstinadlar

## Xarici keçidlər
Sərtab Ərənər

**Sərtab Ərənər** (; d. ) — Türkiyə pop müğənnisi, 2003-cü ildəki Avroviziya Mahnı Müsabiqəsinin qalibi.

## Albomları
* *Sakin Ol!* (1992)
* *Lâ'l* (1994)
* *Sertab Gibi* (1997)
* *Sertab Erener* (1999)
* *Turuncu* (2001)
* *No Boundaries* (2004)
* *Aşk Ölmez* (2005)
* *Painted On Water* (Dəmir Dəmirkən ilə, 2009)
* *Rengârenk* (2010)

## İstinadlar

## Xarici keçidlər

* 
* www.sertab.org
Yuxarı Çardaxlar

**Yuxarı Çardaxlar** — Azərbaycan Respublikasının Zaqatala rayonunun inzibati ərazi vahidində kənd. Rayon mərkəzindən 14&nbsp;km məsafədə, mərkəzə nəzərən şimal-şərq hissəsində, Böyük Qafqazın cənub ətəklərində yerləşir.

## Mədəniyyəti
Kənddə orta məktəb, həkim məntəqəsi, mədəniyyət evi, uşaq bağçası, EATS, rabitə şöbəşi, məscid, futbol meydançası vardır.

### Tarixi abidələr
*XIII əsrə aid bürc, 
*alban kilsəsi qalıqları, 
*X1X əsrdə tikilmiş məscid, 
*qədim qəbristanlıq,
*III-IV əsrlərə aid olan, el arasında "Qız qalası" mağarası adlanan Pəriqalası. Qala bir neçə otaqdan ibarətdir. Əvvəllər qalaya dağ ətəyi ilə pilləkən olub, sonralar isə təbii aşınma nəticəsində yol dağılmışdır.

## Coğrafiyası və iqlimi
Yuxarı Çardaxlar kəndi, rayon mərkəzindən 16&nbsp;km şimali-şərqdə yerləşir. Şimal tərəfdən Böyük Qafqaz sıra dağları, cənubdan Muxax kəndi  ilə həmsərhəddir.

Kəndin ərazisi 1293 hektardır.

## Əhalisi
Əhalisi 2141 nəfər, əsasən avarlardan ibarətdir. Dini mənsubiyyəti müsəlman.

Kənd RİHB-nın ərazi İcra nümayəndəsi və Yuxarı Çardaxlar Bələdiyyəsi tərəfindən idarə  olunur.

## İqtisadiyyatı
Əhalinin əsas məşğuliyyəti əkinçilik, tütünçülük, fındıqçılıq, tərəvəzçilik, bağçılıq və  heyvandarlıqdır.
## Qalereya












## İstinadlar
Sibel Tüzün

**Sibel Tüzün**.(d. 29 sentyabr 1971) - Türkiyəli müğənni. Türkiyəni Yunanıstanın paytaxtı Afinada keçirimiş 51-ci  Avroviziya mahnı müasbiqəsində Super star mahnısı ilə  təmsil edərək yarışmada 11-ci yeri qazanmışdır.

## Albomları

*Ah Biz Kızlar 1992
*Nefes Keser Aşklar 1995
*Hayat Buysa Ben Yokum Bu Yolda 1998 
*Yine Yalnızım 2001 
*Kırmızı 2003 
*Kıpkırmızı 2004
*Seviyorum Seveceğim 2005 
*Süper Star 2006
*Aç Telefonu / Yaz Aşkı 2008

## Xarici keçidlər

*Şəxsi vebsaytı
Sezən Aksu

**Sezən Aksu** () — Türkiyə müğənnisi, bəstəkarı və söz yazarı.

2010-cu ildə adı Amerikan NPR radiosu tərəfindən təyin olunan "50 Böyük Səs" siyahısında yer alıb. Sezən Aksunun musiqi karyerasında 23 albom nəşr olunmuşdur.

## Yaradıcılığı
Hər iki valideyni müəllim olan Aksu üç yaşında ailəsiylə İzmirə köçüb. Bu müddətdə üsyankar şəxsiyyəti ilə diqqət çəkən Aksu rəqqasə olma xəyalı qurmağa başladı. Sənətçi daha sonra bu müddət üçün "Allah atama ağrıdı da müğənni oldum" demişdir. Gəncliyində sənətin bir çox növünə maraq duyan Aksu 1970-ci ildə Həftə Sonu adlı jurnalın açdığı səs yarışmasında altıncı oldu. 1973-də Egey Universiteti Əkinçilik Fakültəsinə başlayan sənətçi 1974-də üç mahnısını bir val şirkətinə göndərdi. Eyni il Ali Əngin Aksu ilə evlənən sənətçi məktəbindən də ayrıldı. 1974-ün son aylarında val istehsalı üçün İstanbula getdi. İlk qırx beşliyini Sezən Seley adıyla nümayiş edən sənətçi bu *Haydı Şansım* adını verdiyi əsərini 1975-də nümayiş etdi. Ancaq albom yalnız əlli kopya satdı. Bunun ardından səksənlərin başına qədər davamlı yeni qırx beşliklərini çıxardı. İlk albomunu isə 1977-də Allahaısmarladık (Xudahafiz) adıyla nümayiş edən sənətçi albomdakı "*Neçə il keçdi aradan*" adlı mahnısıyla dövrə görə böyük bir addım atdı.

1978-də Hurşid Yenigünün iki mahnısına söz yazan Aksu dövrünə görə, musiqi sənətinə böyük səs gətirdi. 1978-də ikinci albomu *Sərçəni* nümayiş edən Aksu baş rolunu Bulud Arasla paylaşdığı bir Atıf Yılmaz filmi olan Kiçik Sərçədə oynadı. Sənətçi bu tarixdən sonra *Kiçik Sərçə* adıyla xatırlanmağa başlandı. Sənətçi daha sonra 10 iyul 1981də Sinan Özər ilə evləndi. 1981-ci ildə Mithat Can Özəri dünyaya gətirdi. Sonrasında Şənər Şən, İlyas Salman, Ayşən Gruda kimi adlarla "*Min İl Əvvəl, Min İl Sonra*" adlı müzikalda rol aldı. Daha sonra 1989-da ikinci filmi olan "Böyük Təklik"i Yavuz Özkanın rejissorluğunda, Fərhan Şənsoyla baş rolu paylaşaraq çəkmişdir. 1991-də Türkiyə tarixinin ən çox satan albomlarından *"Gülümsə"ni* nümayiş edən sənətçi doxsanlar musiqisində çox əhəmiyyətli bir yer etdiyi kimi Sərtab Ərənər, Harun Kolçak, Aşkın Nur Yengi, Levənt Yüksəl, Işın Karaca, Hande Yenər, Yıldız Tilbe kimi bir çox adı musiqi bazarına qazandırdı və bir çox əhəmiyyətli sənətçiyə dəstək oldu. Sənətçi son olaraq 2009-da "Gedirəm Düş Bağçalarında" adlı albomuna imzalamışdır. Albomdakı caz tonları da albomun xüsusiyyətləri arasındadır.

## Diskoqrafiya

## Filmoqrafiya
* 1978: Kiçik Sərçə

## İstinadlar

## Xarici keçidlər

*
Mustafa Sandal

**Mustafa Sandal** () — Türkiyə ifaçısı, söz yazıçısı, bəstəkarı və aktyoru.

## Həyatı və fəaliyyəti
Mustafa Sandal 11 yanvar 1970-ci il tarixində Türkiyənin İstanbul şəhərindən Yusuf Sandal və Tülin İlerinin ailəsində dünyaya gəlmişdir. Məktəb illərində musiqi dərslərinə daha çox maraq göstərirdi. Vokal musiqiyə və daha çox gitarada ifa edilən musiqiyə daha çox önəm verirdi. Musiqi eşidəndə, musiqi boyu müxtəlif alətləri və onların melodiyalarını seçə bilirdi. Mustafa Sandal İsveçrənin Cenevrə şəhərində yerləşən "Collège du Léman" kollecini bitirdikdən sonra ABŞ-də yerləşən Hempşir kollecinə () daxil olur. Buranı bitirdikdən sonra İstanbula qayıdır. Bir müddət sonra bəstəkarlarla çalışaraq bir çox ifaçılar üçün mahnı sözləri yazmağa başlayır. Bu ifaçılar sırasında Ayşegül Aldinç, Hakan Peker, Zerrin Özer və bir çox məşhur türk ifaçıları vardır. Şəxsi musiqi karyerasına 1994-cü ildən başlayır. Həmin ildə "Suç Bende" albomunu çıxarır və populyarlıq əldə edir.

## Diskoqrafiya

## İstinadlar

## Xarici keçidlər
* IMDB səhifəsi
* Şəxsi vebsaytı
Ələfsər Məmmədov

**Məmmədov Ələfsər Bəxtiyar oğlu** (4 yanvar 1952, Şəki rayonu, Azərbaycan SSR, SSRİ) — kimya elmləri doktoru, professor, aparıcı elmi işçi.

## Həyatı
Ələfsər Məmmədov 4 yanvar 1952-ci ildə Şəki rayonunda anadan olmuşdur. Azərbaycan Dövlət Pedaqoji İnstitutunun kimya fakültəsini bitirmişdir. Azərbaycan Memarlıq və İnşaat Universitetində "Su təhcizatı və su ayırma" kafedrasında professordur. Suyun analizi və təmizlənməsi üzrə dərslər verir. 121 elmi əsərin müəllifidir. 41 elmi əsəri xaricdə çap olunmuşdur. 4 müəlliflik şəhadətnaməsi, 3 dərslik, 2 bioqrafik kitab, 1 monoqrafiya müəllifidir. Nəzəri və təcrübi tədqiqatları nəticəsində turş-əsasi xarakterli katalizatorların (krekinq və piroliz üçün) seçilməsinin və fiziki-kimyəvi xassələrinin məqsədyönlü tənzimlənməsinin elmi əsaslarını inkişaf etdirmişdir. Turş-əsasi mexanizmli reaksiyalarda oksid sistemləri katalitik təsirinin proqnozlaşdırılması haqqında fərziyyəni inkişaf etdirmiş və D. T. Mendeleyevin kimyəvi elementlərin dövri sistemi cədvəlində katalizatora yüksək fəallıq verə biləcək elementlərin əhatə dairəsini müəyyən etmişdir. 3 namizədlik dissertasiyasının elmi rəhbəri olmuşdur. 2014-cü ildən baş elmi işçi vəzifəsində çalışır, 2015-ci ildən Azərbaycan Respublikası Prezidenti Yanında Ali Attestasiya Komissiyasının Kimya ixtisası üzrə Ekspert Komissiyasının üzvüdür.

## Mükafatları və üzvlükləri
* Azərbaycan Milli Elmlər Akademiyasının "Fəxri Fərman"ı (2011)
* Bakı Dövlət Universitetini "Fəxri Fərman"ı (2012)
* AMEA İqtisadiyyat İnstitutunun "Fəxri Diplom"u (2012)
* Türkdilli Dövlətlərin Siyasətinə Dəstək Fondunun Ziyalılar Şurasının üzvü
* Bakı Dövlət Universitetinin nəzdində fəaliyyət göstərən kimya üzrə fəlsəfə və elmlər doktoru alimlik dərəcəsi verən İxtisaslaşdırılmış Dissertasiya Şurasının üzvü

## Əsas elmi əsərləri
* О прогнозировании каталитического действия сложных оксидных систем кислотно-основного характера. I Бакинская Межд. конф, нефтехимия, Баку, 1994. с.150, 5
* Термокаталитические превращения углеводородного сырья на модифицированных ВК цеолитах типа ультрасила. Нефтехимия, Москва, 1998. Т.38, № 2, с. 107–110
* Исследование взаимодействия монооксида углерода и н- бутана с поверхностью Cu-Cr-Co (Mn) /Al 2 О3/Al катализаторов методом термодесорбции. Конфер. посвящ. 95-летию акад. М.Ф.Нагиева, Баку, с.8, 2003.
* Пиролиз бензина в присутствии катализаторов, обеспечивающих наибольший выход составных компонентов газа. Конфер. посвящ. 90-летнему юбилею чл. корр. НАНА З.Г. Зульфугарова, Баку, с. 10–11, 2004.
* Влияние состава цеолитного компонента в цеолитсодержащих катализаторах на их активность в реакции пиролиза низкооктанового бензина. Нефтехимия и нефтепереработка, Москва, № 4, с. 25–28, 2005.

## İstinadlar
Nil Karaibrahimgil

**Nil Karaibrahimgil Ərənər** () — Türk musiqiçi.

## Diskoqrafiya
*Nil Dünyası (2002)
*Nil FM (2004)
*Tek Taşımı Kendim Aldım (2006)
*Nil Kıyısında (2009)
* Ben Buraya Çıplak Geldim (2012)

## Xarici keçidlər
*Şəxsi vebsaytı
İnnovasiya

**İnnovasiya** (,  — **yenilənmə**, **yaxşılaşma, təkmilləşmə** deməkdir) — yüksək səmərəlilik və tərəqqi məqsədilə yeniliyin tətbiqi, başqa sözlə insanın intellektual fəaliyyətinin, kəşfinin, ixtirasının son nəticəsinin və ya təkmilləşdirilmiş halının cəmiyyətə təqdim edilməsi.

## İnnovasiyanın növləri
Müasir dövrdə innovasiyanın kateqoriyalaşdırılması və onun dərəcələrinin müəyyənləşdirilməsi "İnnovasiya matris"i əsasında həyata keçirilir. Mahiyyət etibarı ilə 4 sektordan (sırası ilə **İnqilabi, Dəstəkləyici, Bəsit və Dağıdıcı İnnovasiya**) ibarət olan matris innovasiyaya zərurət duyulan sahə ilə bu zərurəti şərtləndirən problem arasındakı əlaqəni tədqiq edir. İnnovasiya kortəbii bir proses olmadığından, onun labüdlüyünün ölçülməsi və mümkün nəticələrinin səmərəlilik baxımından qiymətləndirilməsi nəticə etibarilə müvəffəqiyyət üçün müstəsna əhəmiyyət kəsb edir.

## İqtisadiyyatda innovasiya
İqtisadi proseslərə innovasiyanın elmi cəhətdən inteqrasiyası avstriyalı iqtisadçı Yozef Şumpeterin "İqtisadi inkişaf nəzəriyyəsi" (1911) kitabı ilə başlayaraq sonrakı dövrlərdə bir qisim müfəssəl tədqiqatlar əsasında daha da geniş vüsət aldı. Qeyd edilən əsərdə təqdim edilən "Kreativ destruksiya" yaxud "Şumpeter fırtınası" anlayışı, iqtisadi quruluşu fasiləsiz olaraq daxildən dəyişdirən, davamlı olaraq sistemdə mövcud olan köhnə elementi dağıdarkən yenisini formalaşdıran transformasiya prosesini ifadə edir.

## Elmdə innovasiya
İlk dəfə innovasiya termini Amerika iqtisadçısı Yozef Şumpeterin (1883–1950) 1912-ci ildə yazdığı "İqtisadi inkişaf nəzəriyyəsi" əsəri ilə dövriyyəyə çıxarılmışdır. İnnovasiya anlayışı ixtira və kəşf terminlərindən fərqlənir. Burada ümumiliklər qədər də yetərli müxtəlifliklər vardır. Kəşf və ixtira əvvəllər mövcud və ictimaiyyət üçün aşkar olmayan, kardinal və inqilabi mexanizmləri ifadə edərək yeni fundamental həqiqətlərin təsdiqinə əsaslanır.

## Texnologiyada innovasiya
Geniş mənada innovasiya elmi-texniki, intellektual potensialı səfərbər edərək, səmərəliliyi və digər iqtisadi fərqlənmələrə nail olmanı əhatə edən tədbirlər sistemidir. Texnologiya istehsalı sferasında və idarəetmədə yeniliyi ifadə edən latın mənşəli isim kimi innovasiya yeniləşmə mənasında şərh olunur. Məqsədyönlü, dəqiqləşdirilmiş, kollektiv nəticənin məhsulu olaraq innovasiyanın məramı daha çox praktiki tətbiq səciyyəlidir, iqtisadi inkişafın ölçüsü artdıqca innovasiya anayışı daha məzmunlu əhəmiyyət kəsb edir. İnnovasiya əvvəllər yalnız texnologiya sferası ilə məhdudlaşırdısa, müasir zamanda o, istehsal idarəetməsinin təşkilati metodlarını da əhatə dairəsinə qatmışdır.

## İnnovasiya prosesi

### Mərhələləri
Müvəffəqiyyətli innovasiyanın 5 əsas mərhələsi aşağıdakılardır:

# İdeyanın formalaşdırılması və mobilizasiyası
# İdeyanın mühakiməsi
# İdeyanın təcrübədən keçirilməsi
# İdeyanın kommersiyalaşdırılması
# İdeyanın tətbiqi

### Prosesə təsir edən amillər

## Həmçinin bax
* Elm
* İqtisadiyyat
* Texnologiya
* Kasıb innovasiyası

## İstinadlar

## Xarici keçidlər
Hikmət Mirməmmədli

**Hikmət Mirməmmədli** () — Azərbaycan Respublikasının Əməkdar İncəsənət Xadimi və bəstəkarı, kino bəstəkarı.

## Həyatı
Əməkdar incəsənət xadimi Hikmət Mirməmmədli 22 may 2007-ci ildə ürək tutmasından vəfat edib.

### Ailəsi
* Bəstəkar Nailə Mirməmmədlinin həyat yoldaşı olmuşdur.

## Mükafatları
2007-ci ildə Azərbaycan Respublikası Prezidentinin Fərmanı ilə Azərbaycan Respublikasının Əməkdar incəsənət xadimi fəxri adına layiq görülmüşdür.

**Yaradıcılığı**

Hikmət Mirməmmədli bir-birindən gözəl bəstələri ilə tanınmışdır. Həyat yoldaşı, bəstəkar Nailə Mirməmmədli ilə birgə yazdıqları mahnıları əvvəlcə adlarını bildirmədən dinləyicilərin ixtiyarına verirdilər. Musiqi təhsilinin olmamasını özləri üçün qəbahət sayırdılar. Tofiq Quliyevdən bəstəkarlıq dərsləri aldıqdan sonra, dinləyicilər və müğənnilər yeni musiqi inciləri ilə tanış olmaq imkanı əldə etdilər. Azərbaycanın məşhur müğənnilərinin əksəriyyəti bu gözəl bəstəkar cütlüyün mahnılarını ifa ediblər. Az yaşamağına baxmayaraq, Hikmət Mirməmmədli yaradıcılığı zəngin olan bəstəkarlarımızdandır. "Düşüncələr", "Sənli-sənsiz günlərim", "Sən oldun", "Röyan olum", "Azərbaycan", "Dünya boyda məhəbbətim" onun yaradıcılığında bir damladır.

## Filmoqrafiya
# Böyük ömrün davamı (film, 2007)
# Pərvanələrin rəqsi (serial, 2012)

## İstinadlar
AK-74

**AK-74** () — AK-47-nin 1974-cü il istehsalı variantı. AKM-in təkmilləşdirilimiş versiyasıdır.

= Tarixi =
Qərb ölkələrinin orduları tərəfindən 5.56&nbsp;mm kalibrli silahlar istifadəyə verildikdən sonra SSRİ-də AKM-in yeni növü AK-74 meydana çıxdı. Konstruksiyasının standart Kalaşnikov avtomatına uyğun gəlməsinə baxmayaraq o 5.45&nbsp;mm-lik patronlar ilə təmin edilib və çox praktikdir. Atəş açılandan sonra güllələrin bir-biri ilə məsafəsi 90 metrdir.

= Qalereya =

Fayl:Ak74assault.jpg|AK-74
Fayl:Ak74l noBG.png|AK-74
Fayl:Ak-74-withmagazine.jpg|AK-74M
Fayl:AKS-74.png|AKS-74 (). Bu avtomatın çiyinə qoyulan hissəsi qatlana bilər. AK-74M-in də çiyinə qoyulan hissəsi qatlana bilər.
Fayl:EM-14.jpg|AK-74M əsasında düzəldilmiş Azərbaycan avtomatı EM-14
Fayl:AKM automatkarbin Ryssland - 7,62x39mm - Armémuseum rightside noBG.png|AKM
Fayl:AK-47 assault rifle.jpg|AK-47


## İstinadlar

## Xarici keçidlər
Qroningen

**Qroningen** — Niderlandnın şimalında yerləşən şəhər, Qroningen əyalətinin paytaxtıdır. 190 min əhaliyə sahib olub Hollandiyanın şimalındaki ən böyük şəhər.

## İstinadlar
Qroninqen (əyalət)

**Xroninqen** — Niderlandın əyalətlərindən biri. Ölkənin ən quzeyində yerləşən əyalətin paytaxtı Xroninqen şəhəridir.

## İstinadlar